als_Latn dik_Latn sag_Latn
Mësimdhënësit ftohen në trajnime për zbatim të Kurikulës mësimore, ndërsa komunat nuk janë në gjendje të sigurojnë, as uji, lëre më kafe dhe drekë. Ata, edhe pse janë në pushimin e rregullt pranveror, janë të obliguar çdo ditë, nga ora 9.00 deri në 16.00, të jenë pjesë e trajnimit për mësimdhënie sipas Kurikulës së Arsimit Parauniversitar.
Sipas arsyetimit të dhënë nga zyrtarët e Komunave të Istogut, Pejës, Deçanit dhe Gjakovës, mungesa e buxhetit të planifikuar për shpenzime të këtyre trajnimeve, nuk ua mundëson komunave që të siguron pije dhe ushqim për mësimdhënësit që janë pjesë e trajnimeve të këtij niveli të transeve.
Por, ishte e dhimbshme, kur njëri nga mësimdhënësit (për arsye të familjes së tij, nuk do ia përmendim emrin), tregon se nuk kishte para për mbulim të shpenzimeve të përditshme për pije, ushqim dhe udhëtim. Ndërkaq, njëri nga zyrtarët komunal të Drejtorisë Komunale të Arsimit në Deçan, ka treguar se ka bërë përpjekje, së bashku me drejtorin e tij, që të siguron mjete për ti ndihmuar mësimdhënësit, por ishte e kotë.
Ndërsa, zyrtarët e Istogut thonë se nuk kanë linjë buxhetore me të cilën mund ti mbulojnë shpenzimet e trajnimeve të mësimdhënësve, ndaj edhe është arsyeja për mos mbulim të shpenzimeve të këtyre ditëve të trajnimit.
als_Latn als_Latn als_Latn als_Latn